Auditeeritavate ring ei piirdu riigiasutuste, avalik-õiguslike juriidiliste isikute ja kohalike omavalitsustega. Eespool nimetatud asutused, isikud ja üksused on mitmesuguste ülesannete täitmiseks loonud äri- ja mittetulundusühinguid ning sihtasutusi. Ka neid ühinguid ja asutusi, sh äriühingute tütarettevõtjaid, on Riigikontrollil õigus auditeerida. Kui ühingu või asutuse on asutanud või selles osaleb linn või vald, siis kehtivad selle auditeerimisel Riigikontrollile samad piirangud nagu kohalike omavalitsuste suhtes.